Lilith Stangenberg
D Lilith Stangenberg (* 14. Augschte 1988 z Berlin) isch e dytschi Schauspiileri.

Lääben un Karriere 
Dr Stangenberg isch z Berlin-Kreuzberg ufgwagse. Iri Elter hän zue dr linke Huusbsetzerszeene gheert. Si isch uf di Frei Waldorfschuel Kreuzberg gange, wu si au Russisch gleert het un wu si ne Praktikum driiber in eme Chinderhaim z St. Petersburg gmacht het. D Stangenberg het siri Laufbahn as Schauspiileri am P14 Jugendtheater vu dr Volksbühne Berlin aagfange. Ohni Schauspiiluusbildig isch si nocherdani am Theater Baasel un am Schauspiil Hannover engaschiert woore un isch vu 2009 bis 2012 im Ensemble vum  Schauspiilhuus Züri gsii. Glyychzytig het si au mit Rolle in Film un Färnsee aagfange. 2010 isch si vu dr Fachzytschrift Theater heute zur Noowugsschauspiileri vum Joor uusgweelt woore. Vu 2012 bis 2016 het si zum Ensemble vu dr Volksbühne Berlin am Rosa-Luxemburg-Blatz gheert.

As Filmschauspiileri het mer d Stangenberg vor allem in dr meefach uuszaichnete Hauptroll im Spiilfilm Wild vu dr Nicolette Krebitz chännegleert, wu si ne junig Frau din gspiilt het, wu ne Bezieig zue me Wolf yygoot. Im Oktoober 2018 het si im Fäärnseefilm Tatort: Blut d Episoodehauptroll vun erer Frau gspiilt, wu an ere Liechtallergy lyydet un glaubt, ass si ne Vampir sei. In Orphea, dr Verfilmig vum Orpheus-Mythos mit umgcheerte Gschläächterrolle dur dr Alexander Kluge un d philippinisch Chinschtler Khavn, het si d Titelroll ghaa. Dr Film het syni Wältpremieere vu dr Berlinale 2020 in dr nei etablierte Sekzioon Encounters ghaa.

Uusglääseni Filmografy

Diskografy 
 2020: Orphea – Love Songs From Hell (Album, Fun In The Church)

Uuszaichnige 
 2016: „Evolution! Mallorca International Film Festival“ – Beschti Daarstellerii fir 'Wild 2016: Daarstellerbryys vum Günter-Rohrbach-Filmbryys fir iri Roll in Wild 2016: Bryys vu dr dytsche Filmkritik 2016 as beschti Daarstelleri fir Wild''
 2020: Ulrich-Wildgruber-Bryys

Weblink 

 
 
 
 
 
 d Lilith Stangenberg bi dr Agäntuur Wasted Management

Fueßnote 

Schauspiler
Dütsche
Läbigi Person
Frau